Poveștile românilor dați afară din cauza coronavirusului. Un IT-ist din Cluj a creat un site care îi ajută să-și găsească un job nou.
Platforma
DatAfară.ro intermediază contactul între cei rămași fără serviciu și companiile
care caută angajați. Site-ul
de job-uri a fost creat de Alex Iuonuț, un tânăr din Cluj-Napoca. Creatorul
DatAfară.ro spune că unii utilizatori ai platformei și-au găsit job-uri în doar
24 e ore.
Criza
provocată de coronavirus a închis multe afaceri, dar a și lansat unele noi. Cum
ar fi platforma DatAfară.ro, creația lui Alex Iuonuț, un tânăr din Cluj. Ideea
e simplă: românii rămași fără serviciu se înscriu și așteaptă să fie contactați
de o companie care are nevoie de angajați. 
Totul e gratuit."Avem
acum undeva în jur de 100 de persoane din diferite domenii. Domeniul HoReCa,
medici stomatologi, oameni din zona de management, zona operaţională, customer
care şi din IT", spune cel care a lansat site-ul DatAfară.roUnul
dintre cei care s-a înscris e Răzvan Cojocaru. Lucra la o companie din Cluj,
care oferea cursuri de dezvoltare personală. A fost dat afară după trei luni de
când a fost instituită starea de urgență. S-a mutat înapoi cu părinții lui, în
Otopeni.“Se
pare că firma a trebuit să scape
de o parte din noi. În momentul ăsta, practic, trăiesc pe banii pe care i-am
strâns până acum din economii", povestește Răzvan, care acum așteaptă o ofertă de
job, la fel cum au primit deja câțiva dintre cei care au cont pe DatAfară.ro“Avem
deja confirmarea a doua contacte. O persoană, la 24 de ore după ce și-a
depus profilul, a fost contactată pentru interviu, iar o altă persoană, tot așa,
după 24 de ore, mi-a cerut să îi scot profilul de pe site pentru că a rezolvat",
spune Alex Iuonuț.